ประกาศกระทรวงมหาดไทยเรื่อง การยกเว้นข้อห้ามมิให้คนต่างด้าวเข้ามาในราชอาณาจักรเป็นการเฉพาะสําหรับคนต่างด้าวสัญชาติพม่า-------------------------------------------------------- อาศัยอํานาจตามความในมาตรา 17 แห่งพระราชบัญญัติคนเข้าเมือง พ.ศ. 2522 รัฐมนตรีว่าการกระทรวงมหาดไทยโดยอนุมัติตามมติของคณะรัฐมนตรี เมื่อวันที่ 9 ธันวาคม พ.ศ. 2551 ออกประกาศไว้ ดังต่อไปนี้ ข้อ ๑ คนต่างด้าวตามประกาศนี้ หมายความว่า บุคคลสัญชาติพม่าที่มาทําทะเบียนประวัติหรือบัตรประจําตัวตามกฎหมายว่าด้วยการทะเบียนราษฎร และได้รับใบอนุญาตทํางาน ซึ่งอยู่ภายใต้เงื่อนไขตามบันทึกความเข้าใจว่าด้วยความร่วมมือด้านการจ้างแรงงานระหว่างรัฐบาลแห่งราชอาณาจักรไทยกับรัฐบาลแห่งสหภาพพม่า ดังนี้ (1) ประกาศกระทรวงมหาดไทย เรื่อง การอนุญาตให้คนต่างด้าวบางจําพวกเข้ามาอยู่ในราชอาณาจักรเป็นกรณีพิเศษ (สําหรับผู้ที่ได้จัดทําทะเบียนไว้ในปี พ.ศ. 2547) ลงวันที่ 19 มกราคม พ.ศ. 2551 ประกาศกระทรวงมหาดไทย เรื่อง การอนุญาตให้คนต่างด้าวบางจําพวกเข้ามาอยู่ในราชอาณาจักรเป็นกรณีพิเศษ (สําหรับผู้ที่ได้จัดทําทะเบียนไว้ในปี พ.ศ. 2549) ลงวันที่ 19 มกราคม พ.ศ. 2551 และประกาศกระทรวงมหาดไทย เรื่อง การอนุญาตให้คนต่างด้าวบางจําพวกเข้ามาอยู่ในราชอาณาจักรเป็นกรณีพิเศษ ในจังหวัดยะลา ปัตตานี นราธิวาส สตูล และสงขลาเฉพาะพื้นที่อําเภอจะนะ อําเภอนาทวี อําเภอสะบ้าย้อย และอําเภอเทพา ลงวันที่ 19 มกราคม พ.ศ. 2551 ที่ได้รับอนุญาตให้อยู่ในราชอาณาจักรเป็นการชั่วคราวเพื่อรอการส่งกลับ ซึ่งจะต้องดําเนินการขออนุญาตพิสูจน์สัญชาติตามข้อ 2 ภายในวันที่ 28 กุมภาพันธ์ พ.ศ. 2553 (2) ประกาศกระทรวงมหาดไทย เรื่อง การอนุญาตให้คนต่างด้าวบางจําพวกเข้ามาอยู่ในราชอาณาจักรเป็นกรณีพิเศษ ลงวันที่ 19 มกราคม พ.ศ. 2551 ที่ได้รับอนุญาตให้อยู่ในราชอาณาจักรเป็นการชั่วคราวเพื่อรอการส่งกลับ ซึ่งจะต้องดําเนินการขออนุญาตพิสูจน์สัญชาติตามข้อ 2 ภายในวันที่ 20 มกราคม พ.ศ. 2553ข้อ ๒ การออกนอกเขตจังหวัดที่ได้จัดทําทะเบียนประวัติของคนต่างด้าว เพื่อไปดําเนินการพิสูจน์สัญชาติ ให้ดําเนินการ ดังนี้ (1) กรณีพิสูจน์สัญชาติในราชอาณาจักร ณ สถานที่ที่กรมการจัดหางานกําหนดให้กรมการจัดหางานหรือหน่วยงานในสังกัด จัดทําบัญชีรายชื่อพร้อมเลขประจําตัว 13 หลักของคนต่างด้าวที่จะเข้ารับการพิสูจน์สัญชาติที่ต้องออกนอกเขตพื้นที่จังหวัด คนต่างด้าวจะออกนอกพื้นที่ได้เมื่อได้รับอนุญาตจากปลัดกระทรวงมหาดไทยหรือผู้ซึ่งได้รับมอบหมายในเขตท้องที่กรุงเทพมหานครหรือได้รับอนุญาตจากผู้ว่าราชการจังหวัดหรือผู้ซึ่งได้รับมอบหมายในเขตท้องที่จังหวัดอื่น (2) กรณีที่เดินทางไปพิสูจน์สัญชาติและรับเอกสารใช้แทนหนังสือเดินทางในสหภาพพม่าให้กรมการจัดหางานจัดทําบัญชีรายชื่อพร้อมเลขประจําตัว 13 หลัก ของคนต่างด้าวที่สหภาพพม่าตอบรับ เพื่อปลัดกระทรวงมหาดไทยหรือผู้ซึ่งได้รับมอบหมายพิจารณาอนุญาต เมื่อได้รับผลการอนุญาตแล้วให้กรมการจัดหางานดําเนินการต่อไป พร้อมทั้งแจ้งสํานักงานตรวจคนเข้าเมืองเพื่อประสานด่านตรวจคนเข้าเมืองที่คนต่างด้าวเดินทางออกในการดําเนินกรรมวิธีการเดินทางออกนอกราชอาณาจักร และการเดินทางกลับเข้ามาในราชอาณาจักรเพื่อขออนุญาตทํางาน ทั้งนี้ ให้นายจ้างและคนต่างด้าวใช้เอกสารการอนุญาตออกนอกพื้นที่ พร้อมทั้งบัตรประจําตัวคนซึ่งไม่มีสัญชาติไทย หรือแบบรับรองรายการทะเบียนประวัติของคนต่างด้าวที่ได้รับอนุญาตให้อยู่ในราชอาณาจักรเป็นกรณีพิเศษ (ท.ร.38/1) และเอกสารที่กรมการจัดหางานกําหนดสําหรับแสดงต่อเจ้าหน้าที่ในการเดินทางออกนอกพื้นที่เพื่อไปดําเนินการพิสูจน์สัญชาติข้อ ๓ เพื่อประโยชน์ในการปฏิบัติตามข้อตกลงว่าด้วยความร่วมมือด้านการจ้างแรงงานดังกล่าว มิให้นําบทบัญญัติตามมาตรา 12 (3) แห่งพระราชบัญญัติคนเข้าเมือง พ.ศ. 2522 มาใช้บังคับกับคนต่างด้าวข้อ ๔ หนังสือเดินทาง เอกสารใช้แทนหนังสือเดินทาง และหนังสือรับรองสถานะบุคคลของคนต่างด้าว ให้เป็นไปตามแบบแนบท้ายประกาศนี้ข้อ ๕ ให้พนักงานเจ้าหน้าที่สํานักงานตรวจคนเข้าเมืองประทับตราอนุญาตให้คนต่างด้าวซึ่งถือเอกสาร ตามข้อ 4 อยู่ในราชอาณาจักร เป็นเวลาสองปี เมื่อคนต่างด้าวดังกล่าวอยู่ในราชอาณาจักรครบกําหนดระยะเวลาอนุญาตแล้ว หากประสงค์จะอยู่ในราชอาณาจักรต่อไปอีกเพื่อทํางาน ให้สามารถขออยู่ในราชอาณาจักรได้อีกครั้งเดียว เป็นระยะเวลาไม่เกินสองปี ทั้งนี้ ตั้งแต่บัดนี้เป็นต้นไปผู้มีอํานาจลงนาม - ประกาศ ณ วันที่ 18 พฤษภาคม พ.ศ. 2552 ชวรัตน์ ชาญวีรกูลรัฐมนตรีว่าการกระทรวงมหาดไทย